# DECIZIA ETAPEI DE ÎNCADRARE

## Nr. xx din xx.07.2018

Ca urmare a solicitării de emitere a acordului de mediu adresate de **SC AGROPLANT BUCOVINA SRL**, cu sediul în comuna Dumbraveni, județul Suceava, înregistrată la APM Suceava cu nr. 7236/12.07.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Directivei 2014/52/UE a Parlamentului Uniunii Europene și a Consiliului din 16.04.2014 de modificare a Directivei 2011/92/UE** privind evaluarea efectelor anumitor proiecte publice și private asupra mediului,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.07.2018, că proiectul **„Inființare unitate de brichetare și peletizare prin construire hală, platformă depozitare și împrejmuire in comuna Dumbraveni, județul Suceava”**, propus a fi amplasat in comuna Dumbraveni, judetul Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

1. **Caracteristicile proiectului**

a) Proiectul se încadrează în prevederile Hotărârii Guvernului nr. 445/2009, anexa nr. 2 pct. 10, lit. a - proiecte de dezvoltare a unităților;

b) Proiectul nu face obiectul prevederilor O.M. nr.19/2010 privind evaluarea adecvată a efectelor potențiale a investiției asupra ariilor naturale protejate de interes comunitar;

c) Obiectivele investiției nu sunt amplasate în zone geografice sensibile sau în zone de protecție specială:amplasamentul este situat în extravilanul comunei Dumbrăveni, județul Suceava, pe terenul propietate privată cu o suprafață totală de 26800 mp, apartinând SC AGROPLANT BUCOVINA SRL SRL Suceava.

d) Prin marimea și tehnologia utilizată prin proiect , la punerea în funcțiune a acestuia nu va fi afectată calitatea factorilor de mediu prin emisii poluante.

Se propune: **„ Inființare unitate de brichetare și peletizare prin construire hală, platformă depozitare și împrejmuire in comuna Dumbraveni, județul Suceava”*.***

***Descrierea proiectului***

Terenul cu o suprafață totală de 26800 mp, este propietate privată a SC AGROPLANT BUCOVINA SRL conform extras CF 34066 din CU nr.171/23.10.2018, eliberatde primăria comunei Dumbraveni și este amplasat în extravilanul comunei Dumbraveni; folosința actuală a acestuia fiind teren arabil.

Beneficiarul, dorește înființarea unei unități de brichetare și peletizare prin construire hală, platformă depozitare și împrejmuiri în comuna Dumbraveni, județul Suceava, pe o suprafata de teren de 12233 mp ( din cei 26800 mp).

Vecinătăți:

- Nord – teren proprietate Andrusca Vasile – fara constructii

- Est – zona CFR – cale ferata - teren fara constructii

- Sud – teren proprietate Toader Vasile – fara constructii

- Vest – drum E 58 Suceava - Botoșani (pe partea opusa teren fara constructii)

Indici urbanistici:

POT=1,21% CUT=0,012

- suprafata construită la sol,- hala brichetare, peletizare - 276,48 mp

- suprafața șopron, - 46,08 mp

- platformă depozitare paie - 286,00 mp

- cale de rulare balastata - 475,00 mp

- spațiu verde - 5078,44 mp

- spațiu verde de protectie CFR - 6071,00 mp

**Fluxul tehnologic de productie pentru UNITATE DE BRICHETARE SI PELETIZARE**

Alimentarea tocatorului cu baloti, desfacerea balotilor si tocarea paielor la 8-12 cm , tocarea de rafinare a paielor in morile cu ciocanele la 3-7 mm, uscarea lor in uscatorul aerodinamic orbitinand o umiditate de 10-12 %, omogenizarea materiei prime in buncarul de omogenizare , presarea lor in prese sub forma de brichete si peleti, racirea lor pe liniile de racire, taierea lor cu un dispozitiv special, cantarirea si ambalarea.

Liniile sunt configurate astfel:

Tocator, moara cu ciocanele, uscator aerodinamic/rotativ, buncar omogenizare, presa sau prese, linii de racire, dispozitive de taiere si ambalare.

Fluxul tehnologic de productie este urmatorul:

Alimentarea tocatorului cu baloti, desfacerea balotilor si tocarea lor la 8-12 cm,tocarea paielor in moara cu ciocanele la 3-7mm, uscarea lor in uscator pana la 10-12% umiditate, omogenizarea materiei prime in buncar, presarea lor in presa sub forma de brichete sau peleti, racirea lor pe linia de racire, taierea lor cu un dispozitiv special si ambalarea.

**Fluxul tehnologic al liniei de brichetat**

Complex tocare baloti (include moara cu ciocanele)

Uscator aerodinamic

Presa brichetat cu buncăr dozator pentru mentinerea debitului de materie primă –paie 1.

Etapa I:

Principiul de funcționare: Tocator I etapa: zdrobirea balotilor din paie, atât cilindrici si dreptunghiulari, II etapa: maruntitor fin(moara cu ciocanele) -mărunțește materia prima la 3-10 mm. Fracția finala este complet pregătita pentru linia de productie brichete si peleti în continuare. 2.

Etapa II:

Materia prima cade in buncar dozator al uscatorului aerodinamic, in procesul de uscare, aerul rece,cu ajutorul generatorului de căldură se încălzeşte şi se amestecă cu materia prima umeda. Materia prima umeda este uscata timp de câteva secunde. Apoi, materia prima uscata se evacueaza prin ciclon.

Principiul de lucru al uscătorului:

- Generator de căldură (Soba): Generator de căldură (Soba) este o construcție sudata cu un cuptor cu o cameră de ardere izolata

- Buncăr dozator uscător: Este o construcție sudata - Buncăr pentru materie prima dotat cu agitatoare acționate cu motor electric.

- Țevi şi cicloane: cicloanele, țevile din tablă sudată sunt conectate printr-un inel de prindere. În procesul de uscare, aerul rece, cu ajutorul Schimbătorul de căldură (Soba) încălzește şi se amestecă cu materia prima umeda. Rumegușul umed sau resturi vegetale - Paie, este uscat timp de câteva secunde. Apoi, materia prima uscata prin ciclon cade în presa de brichetat sau în buncărul de omogenizare a materiei prime uscate, iar aerul de evacuare este ventilat în atmosfera.

Etapa III:

Din ciclonul uscatorului aerodinamic materia prima cade in buncar dozator(siloz) pentru mentinerea debitului de materie prima si nu a permite blocarea materie prime are un snec actionat cu motor electric care se roteste in permanenta si agitatoare. Acest buncar dozator(siloz) ne permite ca presa de brichetat sau peletizat sa lucreze la o capacitate constanta in caz ca avem materie prima mai umeda decat in parametri normali de functionare a uscatorului aerodinamic.

Etapa IV:

Materia prima(paie) ajunsa in presa brichetat este presată în canalul presei de mecanismul excentric acţionat de motor electric. Excentricul, se roteşte cu o frecvenţă de aproximativ 4 rotatii pe secundă, astfel fiind transmisă puterea cinetică pistonului, care la rîndul său prin lovituri presează biomasa în canalul presei de brichetat. Ca urmare a presiunii exercitate de piston, materia prima este trecuta prin canalele presei şi comprimată sub forma de brichete. Presiunea exercitată este suficientă pentru a coace materia prima într-o masă solidă, fără adaos de lianţi şi adezivi. Procesul de coacere este continuu, la o temperatură de 110-200 °C (în funcţie de conţinutul de umiditate a materiei prime) Brichetele iesite din presa intra pe linia de racire(6-7m) la capatul careia este un dispozitiv de taiere care taie brichetele la 20-30 cm in functie de reglaj apoi pot fi ambalate. In urma descrierii acestei activitati, asteptam fermierii pentru a le prezenta toate aspectele legate de aceasta activitate ,sa le intocmim proiecte cu fonduri europene in cazurile in care acestia sunt eligibili si sa le furnizam cele mai bune utilaje de brichetare si utilaje de peletizare pentru a realiza o activitate profitabila.

*Echiparea edilitară*

*Alimentarea cu apă* – *canalizare* - Pentru asigurarea necesarului de apă se va obține de la deținătorul de utilități avizul de principiu pentru racordul de apă, prevăzându-se de către acesta și punctele de racord necesare.

Alimentarea cu apa rece menajeră a obiectivului in vederea satisfacerii nevoilor pentru igienizarea grupurilor sanitare se va face prin intermediul unui branșament de apă la reteaua existenta in zona PEHD 63mm.

Evacuarea apelor menajere se va face prin rețeaua interioară de canal în rețeaua publică de canalizare prin intermediul unui racord de canal, legat la conducta publică existentă pe amplasament PVC 250mm.

*Alimentarea cu caldură –* Datorita specificului activitatilor de brichetare si peletizare obiectivului proiectat nu va fi dotat cu instalații de incălzire .

*Alimentarea cu energie electrică* **-** Alimentarea cu energie electrică se va realiza prin branșarea postului de transformare propus la rețeaua de energie electrică existentă în zonă.

Liniile de electricitate existente se află în lungul drumului european E58 pe partea stângă în sensul de mers Suceava – Botoșani.

Soluția de traversare se va face suprateran sau subteran și va fi stabilită de compania deținătoare a rețelei de electricitate. Alimentarea cu energie electrică se va realiza de către o firmă autorizată de S.C. Electrica S.A. Suceava, după obţinerea avizului de racordare de către beneficiar, pană la BMP (bloc măsura si protecţie).

Deasemenea pentru incalzirea aerului arzatorul de la USC va fi alimentat cu propan stocat in 3 rezervoare stabile de 5000 l , pozate pe amplasamentul obiectivului de investitie.

*Protectia mediului* **-** depozitarea, sortarea şi evacuarea deşeurilor se va face in mod controlat, in spatii special amenajate. Lucrările de construcție vor fi sub strictă supraveghere și limitarea (deșeuri, zgomot,etc.) afectării mediului. Titularii investitiei vor incheia contract de salubritate cu serviciul de specialitate din localitate.

Imobilul ce urmeaza a se construi nu este în măsură să afecteze cadrul natural pe durata existenței și execuției acestora. Soluțiile constructive nu vor folosi sau produce agenți poluanti pentru apă , aer și sol.Rezultatele consumurilor de orice fel care vor avea loc pe amplasament, vor fi colectate, filtrate, epurate conform prescripțiilor actuale referitoare la protecția mediului.

La finalizarea lucrărilor de construire se vor amenaja toate spațiile verzi și se vor aduce la forma inițială.

*Accesul auto și pietonal* **–** Accesul pe amplasament se realizează din drumul existent E 58.

e) cumularea cu alte proiecte – nu este cazul;

f) utilizarea resurselor naturale – nu este cazul;

*Utilitățile necesare pentru organizarea de șantier*:

Apa potabilă – rețea;

Energie electrică – va fi asigurată de rețeaua electrică din localitate;

Deșeuri:- principalele categorii de deșeuri care vor rezulta din activitatea de execuție a proiectului sunt:

* pământul în exces de la operațiile de săpături;
* pulberi de ciment de la operațiile de construcții și finisaje;

Pe perioada execuției, aceste deșeuri rezultate vor fi transportate de pe teren și duse la un depozit autorizat de deșeuri prin grija constructorului;

1. emisiile poluante , inclusiv zgomotul și alte surse de disconfort:

* pe perioada derulării lucrărilor de execuție pot apărea emisii;
* pulberi ciment de la operațiile de construcții și finisaje;
* noxe de la mijloacele de transport a materialelor;
* pulberi de pământ de la operațiile de săpături;

Aceste emisii au un caracter provizoriu, în intervale mici de timp, luându-se măsuri pentru reducerea acestora (stropiri, program de lucru adaptat pentru execuția lucrărilor și operațiuni de transport, folosirea unor mijloace de transport performante,etc.).

* în perioada lucrărilor de construcții, zgomotul va fi generat de utilajele de excavație și

mijloacele de transport și se va avea în vedere utilizarea unor utilaje silențioase, cu un grad ridicat de fiabilitate și randament ridicat;

1. riscul de accident: pe perioada execuției și funcționării obiectivului este redus, nu se

utilizeazaă substanțe periculoase, alimentarea utilajelor cu carburanți se face numai de la stațiile de distribuție carburanți autorizate.

**2.** **Localizarea proiectului**

* utilizarea existentă a terenului: conform certificatului de urbanism nr.171 din

23.10.2017, terenul destinat construcției ce face obiectul prezentei documentații tehnice este teren arabil și este situat în extravilanul comunei Dumbraveni, județul Suceava.

- relativa abundență a resurselor naturale din zonă, calitatea și capacitatea regenerativă a acestora: - nu este cazul.

- ariile în care standardele de calitate a mediului stabilite de legislația în vigoare au fost déjà depășite: – nu este cazul.

- peisajele cu semnificație istorică, cultural și arheologică :– nu este cazul.

- ariile dens populate: – lucrările propuse se află în extravilanul comunei Dărmănești.

- zone de protecție specială: – nu este cazul.

**3.** **Caracteristicile impactului potențial**

* *Extinderea impactului, aria geografică și numărul de personae afectate:* – lucrările ce

urmează a fi executate nu vor avea un impact negativ asupra factorilor de mediu și nu vor crea un discomfort pentru populație pe perioada execuției lucrărilor;

* *Natura impactului* : – va fi cauzat de lucrările de terasamente și construcții, cu un impact

redus asupra mediului;

* *Natura transfrontieră a impactului:* - lucrările propuse nu au efect transfrontieră;
* *Mărimea și complexitatea impactului* : – impactul va fi redus, atât pe perioada execuției

proiectului, cât și în perioada de funcționare;

* *Probabilitatea impactului* : – impact redus pe perioada de execuție și în perioada de

funcționare a obiectivului;

* *Durata, frecvența și reversibilitatea impactului* : – impact redus, pe perioada de

execuție și în perioada de funcționare a obiectivului.

* *Cumularea impactului cu impactul altor proiecte existenteși/sau aprobate* : – în zona

respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

* *Posibilitatea de reducere efectivă a impactului* : – prin utilizarea de tehnologii curate, cu

impact cât mai redus asupra factorilor de mediu și asupra populației.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

Proiectul propus nu este amplasat în arie naturală protejată, nu afectează direct sau indirect nici o arie protejată de interes comunitar.

Condiţiile de realizare a proiectului:

- Investiția se va realiza cu respectarea documentației tehnice depuse precum a legislației de mediu în vigoare și a avizelor menționate în Certificatul de urbanism nr.171 din 23.10.2017, emis de Primăria comunei Dumbraveni;

- conform art.22, alin 1 din HG nr.445/2009, în situația în care, după emiterea acordului de mediu și înaintea obținerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecția mediului emitentă asupra acestor modificări;

- se vor respecta cu strictețe limitele și suprafetele de lucru, modul de depozitare a materialelor și a rutelor alese pentru transport;

- se vor amenaja locuri de stocare în condiții de siguranță pentru mediu și sănătatea umană a deșeurilor ce vor rezulta din executarea lucrărilor și se va asigura gestionarea corespunzătoare a acestora în conformitate cu prevederile Legii nr.211/2011.Deșeurile reciclabile colectate pe categorii, conform prevederilor legale , se vor valorifica către firme specializate în colectare/reciclare.Deșeurile menajere se vor colecta și preda la operatorii locali de salubritate autorizați;

- nivelul de zgomot generat de desfășurarea lucrărilor se va încadra în prevederile STAS 10009/1988- acustică urbană;

- la finalizarea lucrărilor se vor îndepărta resturile de material și se va reface cadrul natural afectat de execuția lucrărilor; toate suprafețele de teren afectate vor fi refăcute și redate la folosința inițială;

- neafectarea calității factorilor de mediu pe perioada derulării lucrărilor investiției și după punere în funcțiune a obiectivului;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

Condiții impuse pentru organizarea de șantier:

- împrejmuire din panouri demontabile în jurul obiectivului;

- amplasarea unui WC ecologic;

- racorduri provizorii de apă și energie electrică.

- este necesar să se stabilească o suprafață destinată spațiilor pentru personalul de

șantier - baracă muncitori - birou, loc servit masa, vestiar;

- amplasarea unei magazii pentru depozitarea tuburilor și a materialelor de construcție ce urmează a fi utilizate în proiect;

* se va avea în vedere execuția rapidă a lucrărilor și încadrarea în termenul de realizare

a investiției;

* utilajele de construcții se vor alimenta cu carburanți numai de la stații de distribuție

carburanți autorizate;

* întreținerea utilajelor/mijloacelor de transport (spălarea lor, efectuarea de reparații,

schimbare de ulei) se vor face numai la service-uri autorizate;

* titularul are obligația de a urmări modul de respectare a legislației de mediu în vigoare

pe toată perioada de execuție a lucrărilor și să ia toate măsurile necesare pentru a nu se produce poluarea apelor subterane, de suprafață, a solului sau a aerului.

Titularul proiectului are obligația de a notifica Agenția pentru Protecția Mediului Suceava dacă intervin elemente noi necunoscute și asupra oricărei modificări ale condițiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariția unor elemente noi, necunoscute la data emiterii.

Prezenta decizie este valabilă pe toată perioada de aplicare a proiectului.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.